
SEKRETARI I PËRGJITHSHËM

Nr_____Prot      		                                                         Tiranë më, ___ .___.2022
	


Lënda: 	Informacion mbi vizitën e Komisionit për Politikën e Jashtme në Kalabri në datat 16 – 20 qershor 2022


Drejtuar:	Kryetares së Kuvendit, SH.S.Znj. Lindita NIKOLLA


Për dijeni:      Sekretar i Sekretariatit për Marrëdhëniet me Jashtë, Z. Taulant BALLA




E nderuar Kryetare, 

Në datat 16 – 20 qershor 2022 një delegacion nga Komisioni për Politikën e Jashtme i përbërë nga znj. Mimi Kodheli, Kryetare e Komisionit për Politikën e Jashtme, znj. Hatixhe Konomi, z. Lavdrim Krashi, z.Agron Gjekmarkaj, z. Kreshnik Çollaku; anëtarë zhvilluan një vizitë në Kalabri.
Në ditën e parë të vizitës delegacioni u prit në takim nga Presidenti i Rajonit z. Roberto Occhiuto në Katanzaro. Zonja Kodheli shprehu falenderime për punën e bërë për komunitetin  arbëresh si dhe diskutoi për disa nga problemet që shqetësojnë këtë komunitet. Ajo u ndal tek masat që duhen marë për rigjallërimin e gjuhës, kulturës si dhe kërkoi më shumë vëmendje ndaj projekteve që duhet të përfshijnë edhe komunitetin arbëresh. Kryetarja Kodheli tha se historia që lidh dy popujt është shekullore dhe është koha që institucionet përkatëse të intensifikojnë marrëdhëniet. Ajo u shpreh në favor të binjakëzimit të komunave arbëreshe me ato shqiptare. 
Zonja Kodheli ngriti shqetësimin sa i përket zbatimit të ligjit nr. 482, ligj që ndan fondet mbi minoritetet gjuhësore. Ajo tha se ligji është i vitit 1999 dhe së fundimi minoriteti arbëresh nuk ka përfituar nga ky ligj. Financimet në bazë të këtij ligji do ta bënin mbrojtjen e gjuhës arbëreshe më të lehtë dhe po ashtu do të shërbenin si incentiva për banorët e këtyre zonave.
 Nga ana e tij Presidenti Occhiuto u shpreh se ishte shumë i kënaqur të priste parlamentarët shqiptarë duke qenë se ka pak kohë që ka marë detyrën, megjithatë ai shtoi se dëshiron që Kalabria të jetë më e lidhur me Shqipërinë. Ai tha se dëshiron që rajoni i Kalabrisë të konkurrojë atë të Puglias me të cilin Shqipëria ka një lidhje të fortë ekonomike. Nga ana tjetër ai nënvizoi se këtij qëllimi do ti shërbente edhe vendosja e një linje ajrore direkte mes Katanzaros ose Kozencës dhe Tiranës, e në këtë rast ai do të ishtë pasagjeri i parë. 
Z. Occhiuto ishte i mendimit se riaktivizimi i fondacioneve arbëreshe do të ishte mjeti i duhur për të forcuar raportin mes rajonit dhe komunave arbëreshe.
Deputeti Kreshnik Çollaku tha se deputetët shqiptare në shtete të ndryshme si në Maqedoninë e Veriut, Malin e Zi apo edhe Kosovë janë në bisedime për të krijuar një mekanizëm ndërparlamentar shqiptar dhe ky projekt do të përfshijë edhe arbëreshët e Italisë.
Konsulli i Përgjithshëm i Shqipërisë në Bari z. Arjan Vasjari që shoqëroi delegacionin nënvizoi se marrëdhëniet mes dy vendeve janë të shkëlqyera por kjo nuk mjafton. Ato duhet të forcohen edhe me tepër në fushën e kërkimit shkencor si dhe të bashkëpunimit ekonomik. 

Delegacioni u takua gjithashtu me Rektorin e Universitetit të Kozencës Prof. Nicola Leone. Znj. Kodheli u shpreh se rigjallërimi i gjuhës arbëreshe mund të bëhet vetëm nëpërmjet shkollës dhe krijimit të një sistemi edukimi, i cili aktualisht mungon. Ajo tha se lipset një iniciativë për standardizimin e gjuhës arbëresh, si gjuhë e mësimit shkollor. Ndërkohë kërkoi më tepër lidhje me Universitetin e Tiranës dhe projekte konkrete me të. Kryetarja Kodheli theksoi se duhet të shfrytëzohen të gjitha hapësirat që ligji mundëson për realizimin e projekteve të përbashkëta. 
Rektori Leone tha se lidhjet me komunitetin arbëresh janë të veçanta dhe në Universitet numri i docentëve arbëresh është i konsiderueshëm. Ai u shpreh në favor të çdo lloj bashkëpunimi me Universitetin e Tiranës e tha se sugjerimet e delegacionit shqiptar ishin tejet të vlefshme. Ai nuk përjashtoi mundësinë e një vizite në Tiranë, ndërsa nënvizoi se në rastin e një interesi të konsiderueshëm për të studiuar gjuhën arbëresh edhe nga studentët nga Shqipëria nuk do të ishte e pamundur hapja e një dege në Universitetin e Kozencës. I vetëdijshëm se gjuha arbëreshe është në risk ai shprehu gjithë gatishmërinë institucionale dhe mbështetjen e tij për të avancuar në angazhime që do ti shërbejnë ruajtjes së gjuhës.
Në ditën e dytë të vizitës parlamentarët patën disa vizita në terren. Ata vizituan komunën Makia, ku delegacioni u prit nga Kryetari i Komunës z. Ernesto Madeo. Delegacioni pati mundësi të vizitonte kishën ku prehen eshtrat e poetit Jeronim De Rada si dhe të vizitonte bustin e tij.
 Më pas parlamentarët vizituan San Kozimo Albanese duke qenë në shtëpinë e lindjes së poetit Zef Serembe dhe po ashtu panë nga afër selinë e Fondacionit De Rada në të cilin ruhen dorëshkrime si dhe korrespondenca të arbëreshëve gjatë periudhave të ndryshme historike. Komuna e Vaccarizzo Albaneses ishte e radhës ku parlamentarët u pritën në komunë nga kryetari z. Antonio Pomilio e më pas nën shoqërimin e tij vizituan ekspozitën e përhershme të kostumeve arbëreshë.


Në vijim të vizitës në Kalabri delegacioni i Komisionit për Politikën e Jashtme mori pjesë në celebrimin e meshës të së dielës në Eparkinë e Ungrës. Fillimisht deputetët u pritën nga Kryetari i Komunës z. Carmine Ferraro në qëndër të komunës dhe patën mundësi të zhvillojnë takime të ngrohta me arbëreshët por edhe me shqiptarët që jetojnë në Ungro. 
Në Katedralen e Ungros meshat mbahen në gjuhën greke dhe atë arbëreshe dhe parlamentarët morën pjesë në meshën e së dielës.
Peshkopi Donato Olivero priti në selinë e Eparkisë delegacionin. Gjatë fjalës së saj znj. Mimi Kodheli vlerësoi rolin e pazëvendësueshëm të kishës në formimin e arsimimin e brezit të ri. Ajo tha se kisha mbetet një institucion shumë i rëndësishëm për komunitetin arbëresh në këto vise duke shërbyer si një instrument për ruajtjen e gjuhës dhe riteve fetare të kohës bizantine dhe atyre katolike. Kryetarja Kodheli tha se përgatitja e priftërinjve arbëreshë ka qenë bërë në kolegjin e Shën Mitrit për më se një shekull, por është ndërprerë në dekadat e fundit. “Kjo mangësi bën të domosdoshëm rihapjen e kolegjit të ritit bizantin në Mbuzat, duke plotësuar edhe rolin që mund të luajë kjo qendër arbëreshe në kulturën shpirtërore të Arbërisë kalabreze. Standardizimi i gjuhës së shkruar arbëreshe duhet të shërbejë si bazë edhe për publikimin e librave të liturgjisë dhe fesë për kishat e komunitetit arbëresh të ritit bizantin ose katolik”, përfundoi ajo.
Nga ana e tij Peshkopi Olivero njohu deputetët me situatën aktuale ku ndodhet kisha arbereshe duke e vlerësuar si pozitive. Ai tha se globalizimi po ndikon edhe në Ungro dhe se komunat po shpopullohen dhe sipas tij ky është një fenomen ndërkombëtar por që shqetëson veccanërisht arbëreshët e këtyre viseve të cilët e kanë të pamundur të mbajnë të rinjtë në fshatrat e tyre.
Delegacioni parlamentar nga Komisioni për Politikën e Jashtme përmbylli vizitën katër ditore në Kalabri duke vizituar Kolegjin e Shën Adrianit, institucioni më i madh ku janë përgatitur themeluesit e arsimit modern shqiptar.
Po ashtu në San Demetrio Corone parlamentarët u takuan me kryetarët e komunave arbëreshe, më të cilët u diskutua situata aktuale. Kryetarja e delegacionit znj. Mimi Kodheli tha se kjo vizitë studimore është e një rëndësie të veçantë për deputetët pasi kjo do ti shërbejë njohjes nga afër të problemeve. Deputeti Kreshnik Çollaku u shpreh se vetëm bashkimi i të gjithë komunave do ta bëjë zërin arbëresh më të fortë duke kërkuar zbatimin e ligjit për minoritetet gjuhësore.
Kryetari i Komunws sw San Demetrio Corone shprehu falenderime pwr kryetarwt e komunave tw cilwt morwn pjesw nw takim duke nwnvizuar se kjo vjen si pasojw e respektit pwr delegacionin. “Fatkeqwsisht ne jemi shumw tw bashkuar nga historia dhe traditat tona, por edhe shumw tw ndarw. Ne jemi rreth 35 kryetarw komunash arbwreshe dhe pwr habinw time sot jemi nwntw kwtu. Wshtw njw rezultat tepwr i kwnaqshwm pwr mua. Nuk 

Në përfundim u firmos një Memorandum Mirëkuptimi mes Qendrës për Studime dhe Publikime për Arbëreshët dhe dy komunave arbëreshe. (bashkëlidhur gjeni tekstin)
Në të gjitha takimet përfaqësuesit e komunitetit arbëresh u shfaqën tepër të lumtur pasi kjo ishte vizita e parë që një delegacion bipartizan nga Kuvendi i Shqipërisë viziton dhe bisedon mbi shqetësimet e këtij komuniteti. Ata thanë se kanë pasur shumë vizita nga Presidentë apo edhe qeveritarë por asnjëherë të ligjvënësve që përfaqësojnë vullnetin e popullit. 






          Genci GJONÇAJ	
     ______________________________

